CELEX: 52007PC0563
Language: lt
Date: 2007-10-03
Title: Pasiūlymas Tarybos sprendimas dėl specialiojo koordinatoriaus Pietryčių Europos stabilumo paktui skyrimo

Svarbus teisinis pranešimas

|

52007PC0563

Pasiūlymas Tarybos sprendimas dėl specialiojo koordinatoriaus Pietryčių Europos stabilumo paktui skyrimo  /* KOM/2007/0563 galutinis */  

	[pic] | EUROPOS BENDRIJŲ KOMISIJA |Briuselis, 3.10.2007KOM(2007) 563 galutinisPasiūlymasTARYBOS SPRENDIMASdėl specialiojo koordinatoriaus Pietryčių Europos stabilumo paktui skyrimo(pateikta Komisijos)AIŠKINAMASIS MEMORANDUMASPietryčių Europos stabilumo paktas (SP) yra regionų politikos sistema, tarptautinės bendruomenės sukurta 1999 m. birželio 10 d. Kelne, siekiant padėti to regiono šalims puoselėti taiką, demokratiją, žmogaus teises, ekonominį klestėjimą ir siekti stabilumo visame regione. Pietryčių Europos stabilumo pakto 13 dalyje nustatyta, kad Europos Sąjunga, pasitarusi su ESBO pirmininku bei kitais dalyviais ir gavusi ESBO pirmininko pritarimą, paskirs Stabilumo pakto specialųjį koordinatorių.Pagal 2000 m. gegužės 22 d. Tarybos reglamento (EB) Nr. 1080/2000 dėl paramos Jungtinių Tautų laikinajai misijai Kosove (UNMIK), Vyriausiojo įgaliotinio biurui Bosnijoje ir Hercegovinoje (OHR) ir Pietryčių Europos stabilumo paktui (SP) 1.a straipsnį Taryba, remdamasi Komisijos pasiūlymu, kasmet skiria Stabilumo pakto specialųjį koordinatorių.2006 m. gegužės 30 d. Belgrade vykusiame Stabilumo pakto regioninės grupės posėdyje buvo patvirtintas pereinamojo laikotarpio planas, atsižvelgiant į laipsnišką Stabilumo pakto taikymo nutraukimą iki 2008 m. pradžios ir atitinkamą regioninio bendradarbiavimo atsakomybės perdavimą regioninei sistemai, kuri būtų pagrįsta Pietryčių Europos bendradarbiavimo procesu (toliau – PEBP) ir kuriai šio regiono šalys vadovautų pačios. 2007 m. specialiojo koordinatoriaus mandato tikslas – įgyvendinti pertvarkos procesą. Stabilumo pakto struktūros ir Pietryčių Europos regiono šalys, bendradarbiaudamos PEBP, gaudamos Komisijos ir kitų partnerių pagalbą, siekia sukurti Regioninio bendradarbiavimo tarybą (toliau – RBT) ir apibrėžti jos santykį su PEBP.2007 m. gegužės 10 d. vykusiame Stabilumo pakto regioninės grupės posėdyje ir 2007 m. gegužės 11 d. Zagrebe vykusiame PEBP aukščiausiojo lygio susitikime buvo susitarta dėl pagrindinių tekstų, susijusių su RBT. PEBP aukščiausiojo lygio susitikime paskirtas pirmasis RBT generalinis sekretorius ir išrinkta vieta sekretoriato būstinei. Šiuos sprendimus palankiai įvertino Taryba, kuri patvirtino Europos Sąjungos pasirengimą kartu su kitais pagalbos teikėjais ir partneriais toliau dalyvauti ateityje palaipsniui pereinant nuo Stabilumo pakto prie Regioninio bendradarbiavimo tarybos.Tikimasi, kad iki 2007 m. pabaigos bus įvykdytos pagrindinės parengiamosios užduotys, susijusios su sekretoriato steigimu. Komisija suteikė kuklią papildomą paramą pervedusi 100 000 EUR Stabilumo pakto tikslams, kad būtų visiškai apmokėtos visos administracinės išlaidos, susijusios su jo pertvarka, įskaitant RBT sekretoriato steigimą. Tikimasi, kad perėjimas nuo Stabilumo pakto prie RBT įvyks iki 2008 m. vasario mėn. pabaigos. Numatoma, kad Stabilumo paktas ir RBT veiks kartu ilgiausiai 3 mėnesius; šiuo laikotarpiu Stabilumo pakto darbuotojai mokys ir perteiks praktines žinias RBT darbuotojams. Siekiant suderinti pereinamojo laikotarpio planą, siūloma pratęsti Specialiojo koordinatoriaus mandatą nuo 2008 m. sausio iki birželio mėn.Todėl Tarybai siūloma iki 2007 m. gruodžio 31 d. priimti sprendimą dėl dr. Busek pakartotinio skyrimo specialiuoju koordinatoriumi; sprendimas bus taikomas nuo 2008 m. sausio 1 d. iki 2008 m. birželio 30 d. Komisija, pasitarusi su pareigas einančiu ESBO pirmininku ir kitais Stabilumo pakto dalyviais, Stabilumo pakto specialiuoju koordinatoriumi Tarybai siūlo vėl paskirti dr. Erhard Busek. Specialiojo koordinatoriaus mandatas yra toks pat, kaip buvo nustatyta 2006 m. gruodžio 11 d. Tarybos sprendimu (EB) Nr. 2006/921 dėl specialiojo koordinatoriaus Pietryčių Europos stabilumo paktui paskyrimo 2007 metams, skiriant ypatingą dėmesį reikalų perdavimui Regioninio bendradarbiavimo tarybai ir RBT generalinio sekretoriaus mokymui.PasiūlymasTARYBOS SPRENDIMASdėl specialiojo koordinatoriaus Pietryčių Europos stabilumo paktui skyrimoEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2000 m. gegužės 22 d. Tarybos reglamentą (EB) Nr. 1080/2000 dėl paramos Jungtinių Tautų laikinajai misijai Kosove (UNMIK), Vyriausiojo įgaliotinio biurui Bosnijoje ir Hercegovinoje (OHR) ir Pietryčių Europos stabilumo paktui (SP)[1], ypač į jo 1a straipsnį,atsižvelgdama į Komisijos pasiūlymą,kadangi:(1) 1999 m. birželio 10 d. Europos Sąjungos valstybių narių užsienio reikalų ministrai ir Europos Bendrijų Komisija kartu su kitomis Pietryčių Europos stabilumo pakto dalyvėmis susitarė sudaryti Pietryčių Europos stabilumo paktą (toliau – Stabilumo paktas).(2) Tarybos reglamento (EB) Nr. 1080/2000 1a straipsnyje numatyta kasmet paskirti Stabilumo pakto specialųjį koordinatorių.(3) Kartu su paskyrimu reikia nustatyti specialiojo koordinatoriaus mandatą. 2006 m. gruodžio 11 d. Tarybos sprendimu 2006/921/EB dėl Pietryčių Europos specialiojo koordinatoriaus Pietryčių Europos stabilumo paktui paskyrimo[2] 2006 metams nustatytas mandatas yra tinkamas. Vadovaujantis Stabilumo pakto regioninės grupės posėdžio, vykusio Zagrebe 2007 m. gegužės 10 d., Pietryčių Europos bendradarbiavimo proceso (PEBP) ministrų ir aukščiausiojo lygio susitikimų, vykusių 2007 m. gegužės 10 ir 11 d., ir 2007 m. gegužės mėn. Tarybos išvadomis, kuriose Stabilumo pakto specialusis koordinatorius, naujasis Generalinis sekretorius ir PEBP pirmininkaujanti Bulgarija raginami užtikrinti sklandų pagal Stabilumo paktą tvarkomų reikalų perdavimą naujoms struktūroms laiku; šiame naujajame mandate pabrėžiami perėjimo prie regioninės atsakomybės reikalavimai ir poreikis užtikrinti sklandų reikalų perdavimą Regioninio bendradarbiavimo tarybos (RBT) Generaliniam sekretoriui laiku iki mandato galiojimo laikotarpio pabaigos.(4) Tikslinga nustatyti aiškias atsakomybės ribas ir koordinavimo bei atskaitomybės gaires,NUSPRENDĖ:1 straipsnisDr. Erhard BUSEK skiriamas Pietryčių Europos stabilumo pakto specialiuoju koordinatoriumi.2 straipsnisSpecialusis koordinatorius vykdo 1999 m. birželio 10 d. Stabilumo pakto 13 punkte numatytas funkcijas.3 straipsnisSiekiant 2 straipsnyje paminėto tikslo pagal specialiojo koordinatoriaus mandatą įpareigojama:a) skatinti siekti Stabilumo pakto tikslų atskirose šalyse ir joms bendradarbiaujant, kai Stabilumo paktu kuriama pridėtinė vertė;b) pirmininkauti Pietryčių Europos regioninės grupės posėdžiams;c) palaikyti glaudų ryšį su visais Stabilumo pakto dalyviais ir padedančiomis valstybėmis, organizacijomis ir institucijomis, taip pat susijusiomis regioninėmis iniciatyvomis ir organizacijomis, siekiant skatinti regioninį bendradarbiavimą ir stiprinti regioninę atsakomybę;d) glaudžiai bendradarbiauti su visomis Europos Sąjungos ir jos valstybių narių institucijomis siekiant stiprinti Europos Sąjungos vaidmenį Stabilumo pakto srityje laikantis Stabilumo pakto 18, 19 ir 20 punktų ir užtikrinant, kad Stabilumo pakto darbas bei stabilizacijos ir asociacijos procesas papildytų vienas kitą;e) jeigu reikia, rengti reguliarius bendrus susitikimus su darbo grupių pirmininkais užtikrinant bendrą strateginį koordinavimą ir vykdyti Pietryčių Europos regioninės grupės ir jos priemonių sekretoriato pareigas;f) dirbti remiantis Stabilumo pakto 2008 m. pirmos pusės įgyvendintinų prioritetinių veiksmų sąrašu, kuris suderintas iš anksto konsultuojantis su Stabilumo pakto dalyviais, ir derinti Stabilumo pakto darbo metodus ir struktūras su perėjimo prie regioninės atsakomybės poreikiais, taip užtikrinant nuoseklumą bei veiksmingą išteklių naudojimą;g) skatinti perėjimo prie regioninės atsakomybės įgyvendinimą vadovaujantis 2006 m. gegužės 30 d. regioninės grupės išvadomis ir šiuo tikslu dirbti palaikant glaudų ryšį su Pietryčių Europos bendradarbiavimo proceso dalyviais, Regioninio bendradarbiavimo taryba ir jos Generaliniu sekretoriumi; ypatingas dėmesys skiriamas Regioninio bendradarbiavimo tarybos ir jos sekretoriato steigimui; ypač pabrėžiamas įvairių darbo grupių ir Stabilumo pakto iniciatyvų racionalizavimas;h) užtikrinti sklandų reikalų perdavimą Regioninio bendradarbiavimo tarybos generaliniam sekretoriui laiku ir pabaigti likusius Stabilumo pakto administracinius veiksmus.4 straipsnisSpecialusis koordinatorius su Komisija sudaro finansavimo susitarimą.5 straipsnisSpecialiojo koordinatoriaus veikla koordinuojama su Tarybos generalinio sekretoriaus (BUSP vyriausiojo įgaliotinio), Tarybai pirmininkaujančios valstybės narės ir Komisijos veikla, ypač neformaliame konsultaciniame komitete. Šioje srityje glaudus ryšys palaikomas su Tarybai pirmininkaujančia valstybe nare, Komisija, valstybių narių misijų vadovais, Europos Sąjungos specialiaisiais atstovais, taip pat su vyriausiojo įgaliotinio biuru Bosnijoje ir Hercegovinoje bei Jungtinių Tautų civiline administracija Kosove.6 straipsnisSpecialusis koordinatorius atitinkamai atsiskaito Tarybai ir Komisijai. Apie savo veiklą jis toliau reguliariai informuoja Europos Parlamentą.7 straipsnisŠis sprendimas įsigalioja kitą dieną po jo paskelbimo Europos Sąjungos oficialiajame leidinyje .Jis taikomas nuo 2008 m. sausio 1 d. iki 2008 m. birželio 30 d.Priimta BriuselyjeTarybos varduPirmininkas [1] OL L 122, 2000 5 24, p. 27. Reglamentas su pakeitimais, padarytais 2003 m. lapkričio 27 d. Tarybos reglamentu (EB) Nr. 2098/2003 (OL L 316, 2003 11 29, p. 1).[2] OL L 351, 2006 12 13, p. 19.